OPVIE+Opintojakson+kuvaus

<< Takaisin OPVIE-sivulle

= Oppimisympäristöt ja viestintä -opintojakson kuvaus =

Opintojaksolla tutustutaan koulutusteknologiaan oppimisen teorian ja tutkimuksen sekä kehittyvän teknologian viitekehyksessä. Tavoitteena on, että opiskelija perehtyy monipuolisesti teknologiaa hyödyntäviin oppimisympäristöihin ja saa valmiuksia niiden arviointiin sekä soveltamiseen opetus- ja koulutuskäytössä. Lisäksi opiskelija perehtyy tieteelliseen viestintään ja kirjoittamiseen.

Opintojakson teemoja:
 * Koulutusteknologian tutkimuskohteet ja teoreettinen viitekehys
 * Teknologiatuettu oppiminen
 * Verkkopohjaiset oppimisympäristöt, erityisesti sosiaalisen median työvälineet
 * Tieteellisen viestinnän erityispiirteitä

Opintojakson suoritettuaan opiskelija osaa selittää koulutusteknologian luonnetta ja kuvata sen tutkimuskohteita; soveltaa ja arvioida teknologiaa oppimisen tukena, suunnitella, tuottaa ja arvioida tieteellistä tekstiä sekä työskennellä yhteisöllisesti.

Kurssin toteutukseen sisältyy 6 h luentoja, 16 h harjoituksia sekä yhteisöllistä ja itsenäistä työskentelyä 112 h.